burgasdotpro/wikipedia huggingface dataset:
Administratívne členenie Ruska

Rusko sa na najvyššej úrovni delí paralelne na:
Na vojenské účely sa rozlišujú 4 vojenské okruhy.
Podrobnosti sú uvedené v jednotlivých vyššie uvedených článkoch.
Zahraničné územia Ruskej federácie.
Špecifické postavenie majú územia, nachádzajúce sa mimo Ruskej federácie, ale právne patriace Ruskej federácii.
Bajkonur.
Kozmodróm Bajkonur po rozpade ZSSR pripadol novovzniknutému štátu Kazachstan. Ten však nemal technické, finančné ani ľudské kapacity na prevádzku kozmického strediska. V záujme zachovania, modernizácie a rozvoja strediska, ako aj celej oblasti došlo po zložitých rokovaniach k medzištátnej dohode, v zmysle ktorej si územie kozmodrómu Bajkonur, ako aj priľahlé mesto Bajkonur prenajíma Ruská federácia do roku 2050.
Na tomto území platí legislatíva Ruskej federácie, všetky štátne a verejné inštitúcie sú plnohodnotnou súčasťou ruskej siete (súdy, notárske úrady, daňový úrad, školské zariadenia, materské školy a jasle, nemocnice, polícia, armáda). Mesto Bajkonur má dočasne priznaný štatút mesta federálneho významu. Automobily majú ruské evidenčné čísla. Veľké množstvo špecifických otázok fungovania mesta a života v oblasti je upravených v rozsiahlej medzištátnej zmluve.
Sevastopoľ.
Prístavné mesto Sevastopoľ bolo domovským prístavom Čiernomorskej flotily ZSSR. Flotila bola rozdelená medzi oba nástupnícke štáty Ruskú federáciu a Ukrajinu. Rusko si tak prenajíma časť ukrajinského mesta a prístavu pre potreby námornej základne a flotily a mestu priznáva špeciálny status. Prenájom územia bol zmluvne dohodnutý do konca roka 2017. V roku 2014 po vojenskom obsadení Ruskom bol Sevastopoľ spolu s Krymom po vynútenom referende, ktoré väčšina krajín, vrátane Ukrajiny a Slovenska neuznáva, pričlenený k Rusku. Otázka Krymu aj Sevastopoľa zostáva spornou a od februára 2022 do súčasnosti prebieha vojenský konflikt a násilná okupácia ďalších území Ukrajiny Ruskom, ktorú nevie Rusko vierohodne zdôvodniť a je klasifikovaná ako násilné obsadzovanie územia cudzieho štátu.
Špicbergy.
Súostrovie Špicbergy v súlade s medzinárodnou zmluvou podpísanou 9. februára 1920 v Paríži patrí Nórsku, ale všetky signatárske krajiny tejto dohody majú právo v súlade s medzinárodným námorným právom a nórskou legislatívou využívať tu sa nachádzajúce nerastné bohatstvo a vody na lov rýb. ZSSR sa k tzv. Špicbergskému dohovoru pripojilo v roku 1935 a na Ruskú federáciu ako nástupnický štát tieto práva prešli. De facto však Rusku nepatrí žiadna časť tohto súostrovia. Na ostrove sa nachádza niekoľko ruských osád.
Poznámka k počtu subjektov Federácie.
 Od 18. marca 2014 sa na základe medzinárodne neuznaného referenda pripojili k Rusku dva nové subjekty Federácie, Krymská republika a mesto federálneho významu Sevastopoľ. Aj keď Rusko uvedené subjekty vo svojej ústave a zákonoch považuje sa legitímnu súčasť svojho územia, prevažná väčšina štátov sveta (vrátane Slovenska) považuje tieto územia naďalej za súčasť Ukrajiny.
Lepšie byť bohatý a zdravý ako chudobný a chorý

Lepšie byť bohatý a zdravý ako chudobný a chorý (po angl. "It's Better to Be Wealthy and Healthy Than Poor and Ill") je slovensko-český film. 
Satirická tragikomédia o osudoch dvoch žien a ich milenca, večne sa vracajúceho emigranta, odohrávajúca sa v období po roku 1989.
Nejasná správa o konci sveta

Nejasná správa o konci sveta (po čes. "Nejasná zpráva o konci světa"; po angl. "An Ambiguous Report About the End of the World") je český film režisera Juraja Jakubiska. 
Príbeh sa odohráva v osade odrezanej od sveta. Zaujmavosťou je, že dej filmu sa odohráva v modernej dobe na sklonku 20. storočia, avšak dejisko filmu je modernou civilizáciou takmer nedotknuté a film pôsobi väčšinu času dojmom akoby sa odohraval v dávnej minulosti. Jej obyvatelia tu prežívajú zvláštne epizódy, v ktorých sa proti nim stavia príroda. Je to snáď osudová odplata za ľudskú pýchu a závisť.
"Poznámka:" Pre televíziu bola spracovaná šesťdielná seriálová verzia.
Constantius Chlorus

Constantius Chlorus (iné zápisy: Konstantius I. Chlorus, zriedkavo Konštancius Chlorus; vlastným menom Gaius Flavius Valerius Constantius; * 31. marec 250 – † 25. júl 306) bol v rokoch 305306 rímsky cisár.
Spolu s Galeriom sa stal augustom, keď sa Diocletianus v roku 305 abdikoval. V tom čase boli za cézarov pridelení Severus a Maximinus Daius. Diocletianom spustené prenasledovanie kresťanov i tak pokračovalo. Ukončené bolo serdickým ediktom v roku 311.
Karelsko

Karelsko (alebo nepresne Karélia), dlhý tvar Karelská republika, je republika Ruskej federácie ležiaca na severe Ruska, pri hraniciach s Fínskom. Má rozlohu 172 000 km² a 792 000 obyvateľov. Jej hlavným mestom je Petrozavodsk.
História.
Karélia bola osídlená už v dobách okolo 1. tisícročia. V 12. storočí oblasť obsadila Novgorodská republika, nakoniec sa dostala pod vplyv Moskvy v polovici 15. storočia. V 17. storočí sa stala častým terčom útokov Švédov, ktorí odkrajovali z jej územia, to sa však po čase zasa ustálilo do pôvodného stavu - Karélia sa vrátila Rusku. V posledných dobách cárskeho Ruska sa v zemi rozvíjala výroba dreva a železa. Po októbrovej revolúcií (1917) vznikla Karelská ASSR, ale po sovietsko-fínskej vojne bola preorganizovaná ako samostatná, šestnásta sovietska republika, Karelsko-fínska SSR. V roku 1956 bol štatút územia opäť zmenený na ASSR. Súčasné postavenie má oblasť od roku 1991, kedy sa rozpadol Sovietsky zväz.
Prírodné pomery.
Karélia je severská krajina, jej severnou hranicou prebieha severný polárny kruh. Na jej území sa nenachádzajú takmer žiadne hory, ale zato veľa jazier. Na východe má prístup k moru, a to k Bielemu moru. Najväčšie jazerá sú Ladožské a Onežské. Väčšina územia je zalesnená ihličnatými lesmi.
Obyvateľstvo.
V Karélii žijú asi dve tretiny Rusov, Karelov je iba 12% menšina, je tu ešte aj 9% menšina Bielorusov. Väčšina obyvateľov vyznáva ortodoxné kresťanstvo, Karélia je známa svojimi drevenými kostolmi s cibuľovitými vežičkami.
Ekonomika.
Výroba je založená na ťažbe dreva a surovín, poľnohospodárstvo nie je pre prírodné podmienky vôbec možné. V Karélii, a hlavne v Petrozavodsku, je zastúpené veľké množstvo drevospracujúcich podnikov a papierní. Ďalej sa ťažia rudy a sľuda.
Post coitum

Post coitum je český film. 
Film o hľadaní lásky za každú cenu.
Lacaille 9352

Lacaille 9352 (Lac 9352) je červený trpaslík vzdialený 3,52 pc alebo 11,47 ly od Slnka. Je to hviezda so štvrtým najväčším relatívnym pohybom vzhľadom na Slnko, pohybujúca sa rýchlosťou 6,9" za rok. Jej najbližším susedom je sústava EZ Aquarii, vzdialená 1,29 pc alebo 4,21 ly.
EZ Aquarii

EZ Aquarii je trojhviezda v súhvezdí Vodnár vzdialená 3,4 pc alebo 11,08 ly od Slnka. Tri jej zložky sú červené trpaslíky triedy M. Dvojica EZ Aquarii AC je aj spektroskopickou dvojhviezdou.
Najbližším susedom tejto trojhviezdy je Lacaille 9352, vzdialená 1,29 pc alebo 4,21 ly.
Spektroskopická dvojhviezda

Spektroskopická dvojhviezda je dvojhviezda, ktorá nemôže byť rozoznaná ako vizuálna dvojhviezda ani s použitím ďalekohľadov s najvyššou rozlišovacou schopnosťou. Dôvodom je malá vzájomná vzdialenosť jej zložiek, alebo príliš veľká vzdialenosť celej sústavy od Zeme. Takáto dvojhviezda sa dá identifikovať len vďaka zmenám v jej spektre.
Kruger 60

Kruger 60 je dvojhviezda zložená zo zložiek A a B, pričom obe zložky sú červení trpaslíci. Obiehajú sa navzájom s periódou 44,6 dní. Zložka B sa nazýva aj názvom premennej hviezdy "DO Cephei".
RS Cancri

RS Cancri je premenná hviezda v súhvezdí Rak. Je označovaná aj ako RS Cnc, HR 3639, HD 78712, SAO 61306 alebo BD +31 1946.
Vzplanujúca hviezda

Vzplanujúca hviezda je premenná hviezda, ktorá môže vykazovať nepredvídateľné a dramatické zmeny v jasnosti za niekoľko minút alebo hodín. Jasnosť sa mení v celom spektre, od gama žiarenia po rádiové vlny.
Vzplanujúce hviezdy sú matní červení trpaslíci a podľa najnovších výskumov aj hnedí trpaslíci.
Gliese 1

Gliese 1 (Gl 1) je červený trpaslík v súhvezdí Sochár na južnej oblohe. Pretože sa nachádza veľmi blízko počiatku rektascenzie, stala sa táto hviezda prvou v katalógoch Giclasa a Luytena. Je to aj jedna z najbližších hviezd vzdialená 14,2 ly, nie je však viditeľná voľným okom. Jej hviezdna klasifikácia sa líši podľa rôznych zdrojov od M1,5V do M3,0V.
Groombridge 34

Groombridge 34 alebo Gliese 15 (Gl 15) je dvojhviezda v súhvezdí Andromeda pozostávajúca z dvoch červených trpaslíkov obiehajúcich okolo seba po takmer kruhovej dráhe vo vzdialenosti 147 AU.
Lacaille 8760

Lacaille 8760 alebo "AX Microscopium" je červený trpaslík v súhvezdí Mikroskop a jedna z najbližších hviezd od Slnka, vzdialená 12,9 ly, nie je však viditeľná voľným okom.
Struve 2398

Struve 2398 je dvojhviezda v súhvezdí Drak a obe jej zložky sú červení trpaslíci patriace medzi vzplanujúce hviezdy. Orbitálna perióda dvojhviezdy je 408 rokov a excentricita 0,53.
Hubert Kumpf

Hubert Kumpf (* 3. november 1757, Mníchov – † 12. november 1811, Viedeň) bol nemecký operný spevák a dirigent.
Sotva rok po jeho prvom vystúpení v dvornej opere v Mníchove (v roku 1777) ako tenorista, spieval už v opere v Bratislave. Po vystriedaní viacerých divadiel v Bavorsku, v Rakúsku a v Čechách, vrátil sa opäť do Bratislavy. Od roku 1785 až do roku 1790 tu viedol novozaložené divadlo grófa Jána Nepomuka Erdődyho. Podieľal sa na vzniku Opernej spoločnosti v Bratislave ako jej vedúci. Súčasne účinkoval aj v Budapešti. Kumpf sa pokladá za spoluzakladateľa operného divadla v Maďarsku.
DX Cancri

DX Cancri je chladný červený trpaslík s hmotnosťou menšou ako 9 % hmotnosti Slnka. Je to vzplanujúca hviezda, nachádza sa vo vzdialenosti 11,82 ly od Slnka, nie je však viditeľná voľným okom.
Elongácia (astronómia)

Elongácia je termín označujúci uhol medzi Slnkom a planétou pri pozorovaní zo Zeme.
Ak je vnútorná planéta pozorovateľná po západe Slnka, je blízko svojej maximálnej východnej elongácie. Ak je pozorovateľná pred východom Slnka, je blízko svojej najväčšej západnej elongácie.
Hodnota maximálnej západnej alebo východnej elongácie pri Merkúre je od 18° do 28°, pri Venuši je to od 45° do 47°.
Sférická astronómia

Sférická astronómia je odbor astronómie, ktorý sa zaoberá určovaním polohy objektov na nebeskej sfére, ako sú viditeľné v určenom čase, dátume a mieste na Zemi. Je to jeden z najstarších odborov astronómie. Je závislá od matematických metód sférickej geometrie a astrometrických meraní. Tento vedný odbor sa tiež nazýva aj "pozičná astronómia".
Ross 128

Ross 128 je červený trpaslík vzdialený od Slnka asi 3,3 pc alebo 10,83 ly. Nachádza sa v súhvezdí Panna blízko ekliptiky a jeho najbližší vesmírny sused je Wolf 359, vzdialený 1,16 pc alebo 3,79 ly.
Zásada (chémia)

Zásada alebo báza je látka alebo častica, ktorá pri reakciách odovzdáva elektróny (donor elektrónov) alebo priberá protóny (akceptor protónov). Je to opak kyseliny.
Hydroxidy.
Hydroxidy sú zásadité látky obsahujúce hydroxidový anión (OH-). Medzi hydroxidy patria napríklad:
Šútovský vodopád

Šútovský vodopád je vodopád na Slovensku v pohorí Malá Fatra.
Poloha.
Nachádza sa v Krivánskej Malej Fatre asi severne od obce Šútovo. Z obce Šútovo je k vodopádu prístup po modrej turistickej značke a opačným smerom od Chaty pod Chlebom okolo Mojžišovych prameňov. Leží približne v strede Národnej prírodnej rezervácie Šútovská dolina.
Opis.
Najvyšší vodopád v Malej Fatre má celkovú výšku 38 metrov. Vznikol následkom vyzdvihnutia pohoria a poklesu Turčianskej kotliny. Vodopád sa nachádza na predpokladanej geologickej hranici medzi granitmi a granodioritmi. Samotné podložie je tvorené autometamorfovanými granodioritmi.
Šútovský vodopád je napájaný vodami Šútovského potoka, ktorý pramení v zaujímavom skalnom útvare Mojžišove pramene. Priamo nad vodopádom má potok šírku 2,5 metra.
Roháčsky vodopád

Roháčsky vodopád je vodopád na Slovensku v pohorí Tatry.
Poloha.
Nachádza sa v Západných Tatrách - Roháčoch, asi 12 km východne od obce Zuberec, v okrese Tvrdošín, , s prietokom 500 - 1200 l/s. 
Opis.
Glaciálny, čiastočne selektívny typ vodopádu na granodioritovom podloží, napájaný 2 metre širokým Studeným potokom, sa rúti do hĺbky 23 metrov.
Prístup.
Je súčasťou okruhu okolo Roháčskych plies.
Kľacký vodopád

Kľacký vodopád je vodopád na Slovensku v pohorí Malá Fatra. Nachádza sa v Lúčanskej Malej Fatre, asi severozapadne od obce Vrícko pod vrchom Kľak, v nadmorskej výške 
Opis.
Tento vysoký vodopád bol, ako jeden z piatich na Slovensku, vyhlásený v roku 1996 za národnú prírodnú pamiatku (chránený prírodný výtvor od roku 1992). Dokumentuje vývoj reliéfu krajiny a erozívnu činnosť vody. Predmetom ochrany je vodopád dotvorený kaskádami a obrími hrncami, ktorý je dokladom vývoja reliéfu Lúčanskej Malej Fatry a fluviálnej erózie. Floristické hodnoty, výskyt ohrozených druhov malakofauny a druhov indikujúcich zachovalé pralesové porasty.
Etamin

Etamin, tiež Eltanin, alebo Gamma Draconis (γ Dra/γ Draconis) je hviezda v súhvezdí Drak. Je to najjasnejšia hviezda tohto súhvezdia.
Jej ďalší názov je Eltamin (Hlava draka). Spolu s hviezdami Rastaban, Grumium a Kuma tvorí asterizmus Hlava Draka. Z pozorovania hviezdy Etamin odvodil v roku 1728 anglický astronóm James Bradley aberáciu svetla. 
Súradnice
Mama

Mama môže byť:
MAMA môže byť:
Hydroxid

Hydroxid alebo hydroxidový (an)ión je dvojatómový anión, ktorý má vzorec OH-. Zlúčeniny, ktoré obsahujú tento anión, sa nazývajú hydroxidy.
Hydroxidový anión sa nachádza v malom množstve i v roztoku čistej vody kvôli autoionizácii vody:
Ak je hydroxidový anión šúčasťou organickej látky, označuje sa zlúčenina ako alkohol.
Zlúčeniny.
Hydroxidy bežne obsahujú katiónu kovu s aniónom OH− a v roztoku ionizujú podľa rovnice:
Hydroxidy typických kovov sú iónové zlúčeniny. Takéto hydroxidy sú zásady, napríklad hydroxid sodný (NaOH), hydroxid draselný (KOH). Amoniak je tiež zásada, ktorá nepatrí medzi hydroxidy, ale vodný roztok amoniaku existuje vo forme amónnych katiónov, NH4+, a hydroxidových aniónov, OH-.
pH.
Roztoky hydroxidov majú pH vyššie ako 7. Sfarbujú lakmus na modro, fenolftaleín na ružovo, tymolftaleín na modro. Hydroxidy, podobne ako oxidy kovových prvkov, sú vo vode väčšinou rozpustné. Rozpustné sú hydroxidy prvkov prvej a druhej skupiny periodickej sústavy.
Hydroxidy môžu reagovať ako kyselina aj ako zásada v závislosti od prostredia (sú to amfotérne látky, obojaké hydroxidy). V kyslom prostredí dochádza k neutralizácii, pri ktorej vzniká neutrálny roztok. V zásaditom dochádza k tvorbe komplexov.
Koncentráciu hydroxidových aniónov je možné vyjadriť ako pOH (kde formula_1), podobne ako koncentráciu vodíkových katiónov možno vyjadriť ako pH. Platí, že súčet pH a pOH je rovný 14.
Vznik.
Hydroxidy vznikajú viacerými spôsobmi, napríklad:
Názov hydroxidu je zložený z podstatného mena hydroxid a prídavného mena utvoreného z názvu kovového prvku príponou pre príslušné mocenstvo.
Ross 614

Ross 614 je tesná dvojhviezda pozostávajúca z dvoch ľahkých červených trpaslíkov. Nachádza sa v súhvezdí Jednorožec. Orbitálna perióda je 16,6 rokov, vzdialenosť zložiek je 0,932" a vzdialenosť systému od Slnka je 13,3 svetelných rokov.
Ross 154

Ross 154 je červený trpaslík vzdialený od Slnka 3,0 pc alebo 9,68 ly. Jeho najbližšia hviezda je Barnardova hviezda vzdialená 1.66 pc alebo 5.41 ly.
Ross 248

Ross 248 je červený trpaslík vzdialený od Slnka 3,2 pc alebo 10,33 ly. Je to vzplanujúca hviezda, ktorá občas zvyšuje svoju jasnosť. Jej najbližšia hviezda je Gl 15 (GX and GQ Andromedae), vzdialená 0,47 pc alebo 1,54 ly.
Ross 248 sa stane najbližšou hviezdou k našej slnečnej sústave o cca 33 tis. rokov, keď vystrieda v tejto pozícii sústavu Alfa Centauri.
Gliese 876

Gliese 876 alebo Ross 780 je červený trpaslík spektrálneho typu M4V vzdialený od Slnka 15 svetelných rokov nachádzajúci sa v súhvezdí Vodnár. Má iba polovičnú veľkosť Slnka, ale bolo zistené, že ho obiehajú minimálne 2 veľké planéty, pričom ich dráhy sú v rezonancii 2:1. V roku 2005 bola v tejto sústave objavená aj terestrická planéta, prvá objavená terestrická exoplanéta pri plazmovej hviezde.
V čase svojho objavu planét to bol len jeden z dvoch známych červených trpaslíkov so známymi extrasolárnymi planétami, druhý bol GJ 436.
GJ 436

GJ 436 (Gliese-Jahreiss 436, Gl 436, Gliese 436), je matný červený trpaslík 11. hviezdnej veľkosti vzdialený 33 svetelných rokov od Slnka v súhvezdí Lev. Obieha okolo neho nedávno objavená planéta.
YZ Ceti

YZ Ceti je červený trpaslík v súhvezdí Veľryba. Jeho vzdialenosť od Slnka je len 12 svetelných rokov, ale keďže má až 12. magnitúdu, nemôže byť pozorovaný voľným okom.
Čukotka

Čukotka môže byť skrátený názov pre:
Čukotský polostrov

Čukotský polostrov (hovorovo "Čukotka") je najvýchodnejší polostrov Ázie (Ruska). Na sever od neho je Čukotské more, na juh Beringovo more (Anadyrský záliv). Ukončený je Dežňovovým mysom. Rozloha asi . Najvyšší vrch: 
Osídlenie je veľmi riedke, najmä Čukčovia a najmä na východnom pobreží. Hlavný prístav je Providenija. Podnebie je subpolárne, rastlinstvo tundrové. Lovia sa ryby a iná zver, vyskytuje sa tu cín, volfrám a zlato.
Papča (obec)

Papča je miestna časť obce Drienčany, do roku 1960 samostatná obec v okrese Rimavská Sobota. 
Polohopis.
Obec leží v Rimavskej kotline pod výbežkom Železníckeho predhoria Revúckej vrchoviny, na ľavom brehu potok Papča, v nadmorskej výške . Obec sa nachádza na odbočke cesty 3. triedy z Teplého Vrchu do Lukovíšť, 2,5 km južne od obce Drienčany.
Dejiny.
Prvá písomná zmienka o obci pochádza z roku 1332. Na vrchu Bankov () nad obcou stál v minulosti Drienčanský hrad, ktorý zanikol v 17. storočí.
Hertfordshire

Hertfordshire (skrátene as „Herts“) je nemetropolitné, ceremoniálne a tradičné grófstvo v Anglicku.
Leicestershire

Leicestershire (skrátene Leics) je nemetropolitné, ceremoniálne a tradičné grófstvo v Anglicku.
Somerset (grófstvo)

Somerset (archaicky Somersetshire) je nemetropolitné, ceremoniálne a tradičné grófstvo v Anglicku. Na sever hraničí s Bristolským zálivom, Gloucestershire a mestom Bristol, na východe s Wiltshire, na juhovýchode s Dorsetom a na juhozápade s Devonom. Najväčším mestom je Bath.
Somerset je prevažne vidiecky okres (najmä na juhu a západe), s rozlohou a 965 424 obyvateľmi. Po Bath (101 557 obyvateľov) sú najväčšie mestá Weston-super-Mare (82 418), Taunton (60 479) a Yeovil (49 698). Wells (12 000) má tiež štatút mesta je druhým najmenším mestom podľa počtu obyvateľov v Anglicku. Grófstvo riadia tri jednotné orgány/rady: Somerset Council, North Somerset Council a Bath and North East Somerset Council.
Existujú dôkazy o paleolitickom osídlení Somersetu a oblasť následne osídlili Kelti, Rimania a Anglosasi. Kraj zohral významnú úlohu pri vzostupe Alfréda Veľkého k moci a v neskoršom stredoveku jeho bohatstvo umožnilo prestavať jeho kláštory a farské kostoly vo veľkom štýle; opátstvo Glastonbury bolo obzvlášť dôležité a tvrdilo sa, že je v ňom hrobka kráľa Artuša a Guinevere. Mesto Bath je známe svojou georgiánskou architektúrou a je zapísané na zozname svetového dedičstva UNESCO. V grófstve sa tiež koná Festival Glastonbury, jeden z najväčších hudobných festivalov v Spojenom kráľovstve.
Cumberland

Cumberland môže byť:
V Anglicku:
V Kanade:
V USA:
V Austrálii:
Pozri aj.
V USA:
V Kanade:
V Austrálii:
Iné:
Cumberland (Anglicko)

Cumberland je tradičné grófstvo v Anglicku.
Huntingdonshire

Huntingdonshire (skrátene Hunts) je nemetropolitný okres a tradičné grófstvo v Anglicku.
V roku 2011 tu žilo 169 508 obyvateľov..
Middlesex

Middlesex môže byť:
Middlesex (Anglicko)

Middlesex je tradičné grófstvo v Anglicku.
V roku 1889 z neho vzniklo v jednej časti Londýnske grófstvo a v druhej administratívne grófstvo Middlesex. Londýn postupne narastal a v roku 1965 sa skoro celý tradičný Middlesex stal súčasťou Veľkého Londýna.
Sussex

Sussex môže byť:
Sussex (Anglicko)

Sussex je tradičné grófstvo v Anglicku, dnes nahradené grófstvami West Sussex a East Sussex, a jednostupňovým celkom Brighton &amp; Hove.
Jeho územie približne zodpovedalo územiu starého Kráľovstva Sussex.
Westmorland (grófstvo)

Westmorland je tradičné grófstvo Anglicka.
Yorkshire

Yorkshire môže byť:
Isle of Wight

Isle of Wight môže byť:
Wight

Wight () je ostrov pri južnom pobreží Anglicka oproti mestu Southampton. Administratívne je to jednostupňový celok (a ako taký formálne nemetropolitné) a ceremoniálne grófstvo Anglicka.
Yorkshire (grófstvo)

Yorkshire je tradičné grófstvo v Anglicku.
Yorke

Yorke je:
Milan Bartovič

Milan Bartovič (* 9. apríl 1981, Trenčín) je bývalý slovenský hokejový útočník.
Klubový hokej.
S hokejom začínal v Dukle Trenčín. Draftovalo ho Buffalo Sabres v roku 1999. V nasledujúcich sezónach pôsobil na farme tohto mužstva Rochester Americans v AHL. Svoj prvý zápas v NHL odohral 2. apríla 2003 za Buffalo Sabres proti Atlante Thrashers. Pred ročníkom 2005/06 bol vymenený do Chicago Blackhawks, ani v tomto klube sa však nepresadil.
Pred sezónou 2006/07 sa rozhodol vrátiť do Európy. Sezónu začal v švédskej Elitserien v klube Malmö Redhawks, v jej priebehu prestúpil do ZSC Zürich Lions. Od roku 2007 pôsobil v klube českej extraligy Bílí Tygři Liberec, kde sa stal oporou v ofenzíve. 
Sezónu 2010/11 začal v mužstve KHL Atlant Mytišči, za ktoré odohral 23 zápasov, následne sa vrátil do Liberca. Pred sezónou 2012/13 podpísal dvojročnú zmluvu so Slovanom Bratislava.
Reprezentácia.
Zúčastnil sa na MS 2006, 2009, 2010 a 2012, odkiaľ si priniesol svoju jedinú medailu z MS (striebro). V slovenskej reprezentácii odohral 69 zápasov, strelil 17 gólov. 
Štatistika na významných podujatiach.
"(štatistické údaje v článku sú z 11. novembra 2013)"
Oscar Straus

Oscar Straus (* 6. apríl 1870, Viedeň, Rakúsko – † 11. január 1954, Bad Ischl) bol rakúsky operetný skladateľ. Nebol v príbuzenskom vzťahu ani k Johannovi Straussovi ani k Richardovi Straussovi (a na rozdiel od nich si písal v mene len jedno „s“).
Životopis.
Narodil sa v rodine obchodníka, ale od začiatku mal záujem hlavne o hudbu. Začal ju študovať najprv na viedenskom konzervatóriu, potom ako 20 ročný vyštudoval v Berlíne na Staatlichen Musikakademie u Maxa Brucha. Pod jeho vplyvom komponoval komornú hudbu a symfonické diela. Začalo ho však zaujímať komické divadlo a preto sa stal sa divadelným dirigentom. Pôsobil vo viacerých divadlách, v Brne, Mainzi, Hamburgu a Berlíne. Jeho prvé divadelné dielo bola operná jednoaktovka "Die Waise von Cordoba", ktorá mala premiéru v Bratislave v roku 1894. V Berlíne sa zoznámil s Erichom von Wollzogenom, ktorý otvoril v roku 1901 kabaret a Strausa tam zamestnal ako domáceho skladateľa a klaviristu. Postupne sa stal svojimi kabaretnými piesňami (tzv. couplé) veľmi populárny. Lákalo ho však divadlo a snažil sa nájsť nejakú vhodnú paritúru. Nakoniec mu ju ponúkol Ridemaus (vlastným menom advokát Dr. Fritz Oliven). Prvú operetu "Veselí Nibelungovia" ("Die luistigen Nibelungen") napísal ako paródiu na Wagnera, premiéru mala 12. novembra 1904 v Carl Theater. Obecenstvo prijalo toto dielo napriek nesporným hudbným kvalitám dosť vlažne. Podobne ani opereta "Zur indischen Witwe" (1905), ani komická rozprávková opereta "Hugdietrichs Brautfahrt" (1906) nedosiahli úspech. Tieto neúspechy spôsobili, že zanevrel na svoj predošlý hudobný štýl a v nasledujúcej operete "Ein Waltzertraum" sa pokúsil zložiť čo najpopulárnejšiu hudbu. Premiéra sa konala 2. marca 1907. Dosiahol veľký úspech. Žiaľ tento úspech v ňom prebudil snahu páčiť sa a zarábať za každú cenu (hoci aj na úkor kvality). Počas nasledujúcich 23 rokov napísal 32 operiet. Napriek tomu, že niektoré (hlavne "Der tapfere Soldat", "Die Ballnacht" a "Der letzte Waltzer") sa stali populárne, mali len krátko trvajúci úspech. Po vypuknutí 2. svetovej vojny odišiel z Rakúska, pôsobil v Paríži a USA (pre Hollywood). Po skončení vojny sa vrátil a v rodnom Rakúsku prežil posledné roky svojho života. Zomrel v kúpeľnom mestečku Bad Ischl, kde vlastnil vilu.
GJ 1061

GJ 1061 (Gliese-Jahreiss 1061) je malý červený trpaslík vzdialený 12,08 ly od Slnka, nie je viditeľný voľným okom. Jeho hmotnosť je 11,3 % hmotnosti Slnka a jasnosť iba 0,1 %.
Wolf 1061

Wolf 1061 alebo Gliese 628 (Gl 628) je červený trpaslík nachádzajúci sa relatívne blízko pri Slnku, 13,8 ly v súhvezdí Hadonos. Má pomerne veľký relatívny pohyb a nevykazuje žiadne nezvyčajné spektroskopické vlastnosti.
Wolf 424

Wolf 424 je dvojhviezdny systém pozostávajúci z dvoch červených trpaslíkov vo vzdialenosti 14,2 ly od Slnka. Nachádza sa v súhvezdí Panna, medzi hviezdami Vindemiatrix a Auva.
TZ Arietis

TZ Arietis je červený trpaslík v súhvezdí Baran. Je pomerne blízko Slnka, 14,5 ly, nie je však viditeľná voľným okom. Je to vzplanujúca hviezda, teda jej jasnosť sa môže dramaticky meniť v krátkom časovom úseku.
Tiol

Tioly sú zlúčeniny podobného zloženia ako alkoholy, ale namiesto atómu kyslíka majú v molekulách atóm síry. Ich funkčná skupina je –SH, všeobecne sa teda dajú zapísať ako RSH (kde R je zvyšok molekuly). Príkladom je metántiol, CH3-SH. Konjugovanými zásadami tiolov sú tioláty, RS-. Tioly sú obdobou anorganických sulfidov. Táto funkčná skupina sa nazýva buď tiolová skupina alebo sulfanylová skupina. Tioly sa taktiež niekedy nazývajú merkaptány. Tento názov pochádza z latinského "mercurium captans", "zachytávajúci ortuť", a bol odvodený od vlastnosti tiolátov tvoriť silné väzby so zlúčeninami ortuti.
Termochemická rovnica

Termochemická rovnica vyjadruje okrem východiskových látok a reakčných produktov aj reakčné teplo, ktorého hodnota sa udáva v jouloch (J).
Sulfonácia

Sulfonácia je vnášanie sulfónovej skupiny, –SO3H, do molekuly aromatickej zlúčeniny. Ide o elektrofilnú substitučnú reakciu, pri ktorej dochádza k náhrade atómu vodíka za sulfónovú skupinu. Vznikajúce arylsulfónové kyseliny sa používajú ako farbivá, liečivá a detergenty.
Priebeh a mechanizmus.
Reakcia zvyčajne prebieha pôsobením olea (roztoku koncentrovanej kyseliny sírovej a oxidu sírového) na aromatický uhľovodík, často pri vyššej teplote. Reakcia prebieha i pôsobením koncentrovanej kyseliny sírovej, ale prebieha pomalšie. 
Príkladom reakcie je sulfonácia benzénu, čím vzniká kyselina benzénsulfónová:
Počas tejto reakcie vystupuje ako elektrofil oxid sírový alebo jeho protónovaná forma (HSO3+). Namiesto olea možno použiť i kyselinu chlórsírovú.
Táto reakcia je osobitá tým, že je vratná. Vďaka tomu je možné tento proces zvrátiť zmenou reakčných podmienok. Sulfonácia prebieha vo veľmi kyslých roztokov, naopak je možné sulfónovú skupinu odštiepiť v zahriatych zriedených kyslých roztokoch. Použitím napríklad zriedenej kyseliny sírovej sa rovnováha reakcie posunie doľava (k reaktantom). Rovnako možno rovnováhu reakcie posunúť smerom k produktom použitím dehydratačných činidiel, napríklad chloridom tionylu.
Sulfónovú skupinu možno vniesť do molekuly i ako chrániacu skupinu alebo ako skupinu, ktorá riadi vnášanie ďalších skupín. Takisto ju možno použiť na "zablokovanie" polohy na aromatickom jadre a následne túto polohu uvoľniť.
Podobnou reakciou, ktorá takisto vedie k zavedeniu sulfónovej skupiny do aromatického jadra je sulfochlorácia.
Špecializované metódy.
Okrem priamej sulfonácie opísanej vyššie boli vyvinuté rôzne ďalšie metódy vnášanie sulfónovej skupiny.
Piriova reakcia.
Počas Piriovej reakcie, pomenovanej podľa Raffaelea Piriu (1851), reaguje nitrobenzén s kovovým hydrogensiričitanom, čím vzniká aminosulfónová kyselina. Počas reakcie dochádza k redukcii nitroskupiny a sulfonácii zároveň:
Tyrerova sulfonácia.
Počas Tyrerovho sulfonačného procesu (1917) boli pary benzénu vedené nádobou s 90% kyselinou sírovou, ktorej teplota bola medzi 100 a 180 °C. Z nádoby sa priebežne odstraňovali benzén a voda pomocou kondenzátoru, pričom benzén sa dopravoval naspäť do nádoby. Týmto spôsobom bolo možné získať výťažok až 80 %.
Použitie.
Arylsulfónové kyseliny vystupujú ako intermediáty pri syntéze farbív a mnohých farmaceutík. Sulfonácia anilínov vedie k syntéze sulfónamidov.
Sulfonáciou polystyrénu vzniká polystyrénsulfonát sodný, ktorý sa používa ako ionexová živica na zmäkčenie vody.
LHS 292

LHS 292 je červený trpaslík v súhvezdí Sextant, vzdialený 14,8 ly od Slnka, nie je však viditeľný voľným okom. Je to vzplanujúca hviezda, ktorá často dramaticky mení svoju jasnosť.
Exotermická reakcia

Exotermická reakcia je chemická reakcia, pri ktorej sa uvoľňuje energia, zvyčajne vo forme tepla. Produkty reakcie preto majú menšiu chemickú energiu ako reaktanty (látky do reakcie vstupujúce).
Opakom je reakcia endotermická, kde sa musí teplo dodať, aby reakcia mohla prebehnúť.
Príklady.
Typická exotermická reakcia je horenie látok. Pri tomto deji sa uvoľňuje teplo a svetlo. Ďalší proces (príbuzný horeniu) je explózia.
Konkrétnym príkladom je zlučovanie plynného vodíka s kyslíkom za vzniku vodnej pary:
Reagujúce látky odovzdávajú teplo okoliu, reakčné teplo teda má zápornú hodnotu: Qr = -484 kJ.mol-1
Gliese 674

Gliese 674 (Gl 674) je hviezda spektrálneho typu M3V, vzdialená 15 svetelných rokov. Ide o červeného trpaslíka. Nachádza sa v súhvezdí Oltár.
Mier

Mier je stav bez vojny či bojov, stav absencie konfliktov. Ako mier sa označuje aj dohoda/zmluva o takomto stave. 
Existencia mieru spravidla zabezpečuje optimálne podmienky na rozvoj infraštruktúry, industrializácie, vzdelávania a životnej úrovne obyvateľstva. História dokumentuje fakt, že mier ako absencia konfliktu je produkt intenzívnych negociácií reprezentantov zainteresovaných subjektov a stabilita mieru je podmienená permanentnou kooperáciou.
Realizáciu mieru v praxi kontroluje OSN, EU a ďalšie medzinárodné subjekty.
Monumenty.
Nasledovné monumenty sú venované mieru:
Meranie a rebríček mierumilovnosti.
I keď je mier často vnímaný ako niečo nemerateľné, rôzne organizácie robia pokusy ho kvantifikovať a merať. Globálny mierový index produkovaný "Inštitútom pre ekonómiu a mier" sa snaží vyhodnotiť mierumilovnosť v krajinách na základe 23 indikátorov. Najnovšie vydanie indexu "Indexu" hodnotí 158 krajín podľa internej a externej úrovne mieru. Podľa Globálneho mierového indexu z roku 2012 je najmierumilovnejšia krajina Island.
Galaktické halo

Galaktické halo je oblasť obklopujúca špirálové galaxie vrátane Mliečnej cesty. Predpokladá sa, že je tvorené najmä hviezdami, plynom a tmavou hmotou. V eliptických galaxiách neexistuje ostrý prechod medzi telom galaxie a halom.
Peter Sejna

Peter Sejna (* 5. október 1979, Liptovský Mikuláš) je bývalý slovenský hokejista. Hrával na pozícii útočníka na ľavom krídle.
Klubový hokej.
S hokejom začínal v rodnom meste v klube MHk 32. V ňom aj debutoval v seniorskej najvyššej domácej súťaži v ročníku 1997/1998. 
V lete 1998 odcestoval do zámoria, kde od sezóny 1998/1999 hral v nižších súťažiach USHL a NCAA. Od sezóny 2002/2003 bol hráčom St. Louis Blues. Nebol členom základnej zostavy a väčšinu zápasov odohral na farme Worcester Ice Cats a Peoria Rivermen v AHL. 
V roku 2007 sa vrátil späť do Európy a dohodol sa so švajčiarskym klubom ZSC Lions hrajúcim v najvyššej domácej súťaži National League A. S tímom vyhral Hokejovú ligu majstrov. Po vypršaní zmluvy hral dve sezóny za klub HC Davos. Ďalšie dve sezóny vo švajčiarskej najvyššej lige hral za Rapperswil-Jona Lakers. V ročníku 2012/13 bol v Rapperswile druhým najproduktívnejším hráčom. Na konci svojej kariéry hral v nižšej švajčiarskej súťaži "National League B" (NLB) za HC La Chaux-de-Fonds. Kariéru ukončil v roku 2015.
Reprezentácia.
Reprezentoval Slovensko na majstrovstvách sveta v roku 2003 a získal bronzovú medailu.
Bióm

Bióm je veľká oblasť planéty, ktorej makroklimatické podmienky určujú typ spoločenstiev žijúcich v ňom. Bióm je teda geograficky rozsiahly ekosystém, ktorý je charakteristický určitým prevládajúcim typom vegetácie, napr. tropické dažďové lesy, tundra, préria, savana, ihličnaté a listnaté lesy mierneho podnebného pásma a pod. 
Jednotlivé biómy majú osobitné formy hlavnej rastlinnej formácie, podľa ktorých rozlišujeme:
Biotop

Biotop (z gr. "bios" – život, "topos" – miesto) je súbor všetkých činiteľov (živých aj neživých), ktoré vzájomným spolupôsobením vytvárajú životné prostredie daného jedinca, druhu, populácie alebo spoločenstva.
Biotop je také miestne prostredie, ktoré spĺňa nároky charakteristické pre konkrétne živé organizmy. Topograficky vymedzený biotop označujeme ako stanovište alebo lokalitu. Stanovište môže byť obmedzené len na určitú časť jedného biotopu, alebo naopak, môže zahŕňať viac rôznych, zvyčajne susediacich biotopov (napr. niektoré vtáky a cicavce migrujú medzi lesom a stepou).
Ekologická nika

Ekologická nika je súbor všetkých činiteľov prostredia, ktoré vyžadujú živé organizmy k svojej existencii. Opísuje pozície daného druhu alebo populácie v ekosystéme.
Sú to napríklad habitat, dostatok priestoru, vhodná teplota, svetlo, vlhkosť a hodnota pH, dostatočné množstvo potravy, nie príliš silná konkurencia alebo primerané množstvo nepriateľov. V tomto ponímaní ekologická nika obsahuje takmer neobmedzené množstvo parametrov a preto býva označovaná ako mnohorozmerná (nadpriestorová) nika. Pre praktické účely je počet sledovaných parametrov zvyčajne oveľa nižší. Často to býva len stanovisko organizmu (priestorová nika) alebo jeho potrava (trofická nika).
Niektoré veľmi úzko príbuzné druhy môžu existovať vedľa seba len vtedy, ak zaujímajú rôzne ekologické niky. Tento jav sa nazýva ekologická izolácia.
Veľký požiar Londýna

Veľký požiar Londýna je názov pre požiar, ktorý vznikol v nedeľu 2. septembra 1666 o jednej hodine po polnoci v pekárni na ulici Pudding Lane v južnej časti Londýna.
Priebeh.
Požiar podporovaný východným vetrom sa začal šíriť Londýnom a počiatočné snahy zabrániť jeho šíreniu zbúraním pásu domov ako požiarnej zábrany boli neorganizované. V utorok vietor začal poľavovať a v stredu požiar začal slabnúť. Vo štvrtok doobeda už bol skoro pod kontrolou, ale podvečer plamene znova vyšľahli pri Temple. Niektoré domy boli odstrelené, a tým sa oheň dostal pod kontrolu.
Požiar zničil asi 60% celého City of London vrátane pôvodnej Katedrály svätého Pavla, 87 kostolov, 44 sídiel cechov a budovu Royal Exchange. Podľa záznamov, straty na ľudských životoch boli prekvapivo malé, predpokladá sa, že ich bolo maximálne 16, avšak v tej dobe žilo v Londýne veľa žobrákov a chudobných, ktorí neboli oficiálne obyvateľmi mesta.
Obnova.
Počas niekoľkých dní boli architektmi Christopherom Wrenom, Johnom Evelynom a Robertom Hookom kráľovi predložené plány na obnovu mesta. Wren navrhoval vybudovať hlavné triedy v smere sever-juh a východ-západ, postaviť kostoly na izolovaných, významných miestach, sústrediť verejný život na novo postavené námestia, sústrediť najvýznamnejšie sídla cechov do jednej skupiny budov pripojených k Guildhall a postaviť krásne nábrežie na brehu rieky od Blackfriars až po Tower of London. Wren chcel vybudovať nový systém ulíc s odstupňovanou šírkou – 30, 60 a 90 stôp. Evelynove plány sa líšili od Wrenových tým, že navrhol spojiť ulicu St Dunstan's Street na východe až po Katedrálu svätého Pavla a tým, že nenavrhoval vybudovanie nábrežia. Obidva plány neboli využité a prestavba zachovala pôvodný systém ulíc, väčšina ktorého sa dochovala až do dnešnej doby.
Spoločnosť (sociológia)

Spoločnosť je skupina jedincov definovaná v spoločenských vedách rôzne, napr.:
Človek vytvára počas svojho života rôzne zoskupenia, je členom viacerých spoločenských skupín.
Podľa J. Le Goffa sa spoločnosť vyjadruje a žije len tým, že uvoľňuje miesto spodobovaniu, obrazom,
výtvorom, obrazotvornosti.
Spoločenstvo (ekológia)

Spoločenstvo alebo cenóza je skupina druhov, ktoré sa vyskytujú spoločne v určitom priestore a čase, a medzi ktorými existujú aspoň čiastočne vzájomné vzťahy. Časť o potrebe prítomnosti vzájomných vzťahov niektoré zdroje v definícii neuvádzajú , potom možno spoločenstvo inými slovami definovať jednoducho ako súbor rôznych populácií . V širšom zmysle sa za spoločenstvo považuje aj skupina jedincov len jedného druhu, t.j. monocenóza (porovnaj nižšie). 
Spoločenstvo môže byť (najčastejšie) biocenóza resp. jej podmnožina (napr. fytocenóza), ale termín cenóza sa môže vzťahovať napríklad aj na väčšie skupiny druhov (napr. druhy nejakej krajiny) alebo na veľmi malé skupiny (napr. druhy nejakého mikrohabitatu).
Spoločenstvo a abiotické prostredie tvoria spolu ekosystém .
Spoločenstvo je súbor populácií organizmov žijúcich v určitom čase a priestore, prepojených rôznymi medzidruhovými vzťahmi. Spoločenstvá tvoria baktérie, huby, rastliny a živočíchy.
Delenia.
Delenie 1 (podľa veľkých taxónov organizmov):
Delenie 2 (podľa menších taxónov organizmov) :
Delenie 3 (podľa priestorového rozšírenia):
Delenie 4 (podľa prírodnosti) :
Delenie 5:
Delenie 6 (podľa počtu zúčastnených druhov; týka sa najmä fytocenóz) :
Spoločenstvo

Spoločenstvo alebo komunita môže byť:
Komunita môže byť:
Spoločenstvo môže byť:
Ctibor Filčík

Ctibor Filčík (* 15. august 1920, Dolné Plachtince – † 21. november 1986, Bratislava) bol slovenský herec. Pochovaný je v obci Pôtor.
V mladosti prešiel mnohými zamestnaniami ako robotník, cestár, dozorca na colnom úrade v Bratislave ap. Aktívne sa zúčastnil SNP. V rozhlase ho objavil Andrej Bagar a ponúkol mu miesto v martinskom Slovenskom komornom divadle, kde pôsobil ako herec v rokoch 1944 – 1948. V roku 1948 sa vrátil do Bratislavy – dostal angažmán na Novej scéne, kde bol až do roku 1951. Od roku 1951 sa stal členom Činohry SND. V rokoch 1952 – 1956 bol externým pedagógom VŠMU. 
Pre jeho umelecký rast mal veľký význam aj blízky vzťah s režisérkou Magdou Husákovou-Lokvencovou. Spolupracoval aj s režisérom Jozefom Budským. Pozvoľna ho začali obsadzovať do úloh, ktoré ukazovali zložité charaktery, často vyvrheľov spoločnosti, zvláštnych až démonických osobností. Okrem divadla, televízie (napr. v hre "Prípad jasnovidca Hanussena") a filmu bol Filčík skvelý aj v rozhlase. Nezabudnuteľný je jeho Osmijanko, ktorým uspával celé generácie detí. 
V roku 1963 dostal Cenu Československého rozhlasu. V roku 1967 dostal titul zaslúžilý umelec.
Močenie

Močenie alebo urinácia alebo mikcia je proces zbavovania sa moču z močového mechúra cez močovú trubicu von z tela. Proces močenia je obvykle ovládaný vôľou. Ak človek stráca nad močením kontrolu, označuje sa tento problém ako močová inkontinencia.
Moč sa tvorí zložitým procesom filtrácie a spätnej resorpcie v obličkových nefrónoch. Množstvo moču vylúčeného za 24 hodín je približne 15002000 ml v závislosti od príjmu tekutín. Množstvo moču vylúčeného za určitý časový úsek sa nazýva diuréza. Dospelý človek vylučuje moč 46 krát za 24 hodín.
Ján Burjan

Ján Burjan (* 2. december 1886, Ružomberok – † 11. apríl 1945, Bratislava) bol slovenský architekt a politik šľachtického pôvodu, poslanec Revolučného národného zhromaždenia od 27. februára 1919 do 18. marca 1920.
Narodil sa 2. decembra 1886 lekárovi Jozefovi Burjanovi a jeho manželke Amálii rod. Blahovej.
Spoločnosť

Spoločnosť môže byť:
Stelárna astronómia

Stelárna astronómia (iné názvy: hviezdna astronómia, hvezdárstvo) je odvetvie astronómie, ktoré sa zaoberá stavbou, pohybom a vývojom hviezdnych sústav. Podľa výskumných metód sa delí na stelárnu štatistiku, stelárnu kinematiku a stelárnu dynamiku; podľa predmetu výskum sa delí na galaktickú astronómiu a mimogalaktickú astronómiu.
Galaktická astronómia

Galaktická astronómia sa zaoberá štúdiom Galaxie a jej zložením. Na rozdiel od extragalaktickej astronómie, galaktická astronómia študuje len našu galaxiu.
Extragalaktická astronómia

Extragalaktická astronómia je odbor astronómie, ktorý sa zaoberá objektami mimo Galaxie, teda objektami, ktoré nie sú predmetom skúmania galaktickej astronómie.
Ľubomír Javorský

MUDr. Ľubomír Javorský (* 23. september 1949, Veľký Šariš – † 7. november 2005, Košice) bol slovenský lekár a politik. Vo vláde v rokoch 1994 až 1998 bol ministrom zdravotníctva.
Život.
Ľubomír Javorsky bol ženatý a mal tri deti.
Ľubomír Javorský zomrel v nemocnici v Košiciach krátko potom, ako ho tam priviezli so strelným zranením hlavy.
Prírodná veda

Prírodné vedy alebo prírodoveda sú vedy, ktoré študujú fyzikálne, nehumánne aspekty Zeme, prírody a vesmíru okolo nás. Prírodné vedy sa vo všeobecnosti snažia vysvetľovať fungovanie sveta viac na základe prírodných zákonov, fyziky a logiky. 
Vedec, ktorý sa zaoberá prírodovedou sa nazýva prírodovedec.
Výraz "prírodná veda" sa takisto používa pre označenie „vedy“ ako riadiacej sa vedeckými metódami, na rozdiel od spoločenských vied.
Zvykne sa členiť na vedy o neživej prírode a vedy o živej prírode.
Podľa Ludwiga Wittgensteina je prírodná veda súbor pravdivých viet, pričom veta je definovaná ako zmyslovo vnímateľný spôsob vyjadrenia myšlienky.
Zoznam prírodných vied.
Medzi prírodné vedy sa podľa Ministerstva školstva SR radia nasledovné podskupiny odborov a samotné odbory:
Vladimír Pavel Čobrda

Vladimír Pavel Čobrda alebo Vladimír Pavol Čobrda (* 20. júl 1880, Smrečany – † 2. september 1967, Smrečany) bol evanjelický kňaz a generálny biskup Evanjelickej cirkvi a. v. na Slovensku.
Životopis.
Študoval na gymnáziách v Banskej Bystrici a v Sarvaši, kde sa zoznámil aj s Milanom Rastislavom Štefánikom. Tam v roku 1899 aj zmaturoval. Teológiu začal študovať v Prešove, odkiaľ ho však v roku 1901 vylúčili za panslavizmus. Štúdiá dokončil v Bratislave a v Erlangene.
V rokoch 1904 - 1908 bol kaplánom v Liptovskom Mikuláši, kde spolupracoval s Jurajom Janoškom. V rokoch 1908-1920 bol farárom v Smrečanoch. Bol jedným zo signatárov Martinskej deklarácie z 30. októbra 1918. V rokoch 1918 - 1920 bol poslancom Revolučného národného zhromaždenia. V rokoch 1920 - 1931 bol farárom v Ružomberku. V rokoch 1923 - 1930 bol liptovský senior. V rokoch 1930 - 1931 biskup Východného dištriktu so sídlom v Ružomberku, od roku 1931 so sídlom v Prešove. Hodnosti dištriktuálneho biskupa sa pod silným tlakom vzdal roku 1953. V rokoch 1933 - 1951 bol generálny biskup evanjelickej cirkvi a. v. na Slovensku.
Prekladal žalmy a Novú zmluvu. Publikoval v náboženských časopisoch, redigoval Evanjelického kazateľa, Cirkevné listy, Evanjelického posla spod Tatier. V rokoch 1911 - 1921 podpredseda spolku Tranoscius. Bol predsedom Hurbanovej literárnej spoločnosti, jeden zo zakladajúcich členov obnovenej MS. Pôsobil v Slovenskej lige a Štúrovej spoločnosti. Spoluautor pastierskeho listu z mája 1942, ktorým slovenskí evanjelici odsúdili režim Slovenského štátu a perzekúciu Židov. Za svoje postoje a pre ilegálnu činnosť v odboji, kde podporoval občiansku zložku, bol od októbra do decembra 1944 väznený. Počas komunizmu ho ako 82-ročného znova uväznili a 3 mesiace strávil vo vyšetrovacej väzbe. obvinený z vedenia vykonštruovanej skupiny ev. kňazov, ktorá údajne vykonávala protištátnu činnosť (F.Ruppeldt, J.Struhárik, Ľ.Vajdička, O.Vízner a D.Bancíková), odsúdený na 15 mesiacov väzenia. po odvolaní sa prokurátor žalobu stiahol. Manželka Elena rodená Burjanová bola sestra publicistky Štefánie Amálie Votrubovej a vdova po vydavateľovi Jánovi Páričkovi, po ktorého smrti niekoľko rokov sama viedla jeho národne orientované vydavateľstvo.
Ďaleký východ

Ďaleký východ môže byť:
Böhmischer Prater

Böhmischer Prater (doslova "Český Prater") je malý zábavný park na okraji Viedne, susediaci s rekreačnou oblasťou Laaer Berg – obľúbeného cieľa rodinných výletov.
Pohostinské zariadenia a kolotoče (niektoré aj 100 rokov staré) sa približne v pomere 1:1 nachádajú pozdĺž pešej zóny. Názov je odvodený od známeho a podstatne väčšieho viedenského Pratru. Český Prater sa nachádza na okraji lesa Laaer vo viedenskej mestskej časti Favoriten.
História.
Zábavný park vznikol v 2. polovici 19. storočia. V tom čase zo závodnej reštaurácie pre stavebných robotníkov vzniká výletný hostinec. Postupne vznikali ďaľsie pohostinské zariadenia ktorých majitelia, rovnako ako stavební robotníci, boli prevažne Česi. Rastúci počet reštaurácii začal priťahovať aj ďalšie atrakcie a návštevníkov, najmä z menej majetných vrstiev (v tom čase bol viedenský Prater (Volksprater) stále luxusným miestom pre vyššie vrstvy).
Park bol 11. decembra 1944 prakticky úplne zničený pri bombardovaní Viedne. Svoju dnešnú podobu získal rekonštrukciou po 2. svetovej vojne.
Doktor práv

Doktor práv alebo neoficiálne doktor obojakého práva, skratka JUDr. (z ), je akademický titul druhého stupňa udelovaný absolventom právnických alebo policajných fakúlt po vykonaní rigoróznej skúšky. Absolventi policajných fakúlt nemôžu vykonávať akékoľvek právnické profesie.
Pod obojakým právom sa myslí právo súkromné a verejné. V minulosti pojem obojaké predstavoval právo svetské (občianske) a právo cirkevné (kanonické).
Ako starší význam skratky sa uvádza titul "iuris universae doctor".
V (najmä anglofónnom) zahraničí sa používajú obdoby tohto titulu: Juris Doctor (skratky J.D., JD), Doctor of Law, Doctor of Jurisprudence (skratky "J.D.", "JD", D.Jur., DJur).
Entalpia

Entalpia (H) je veličina, ktorou sa vyjadruje obsah energie látok zúčastnených na reakcii prebiehajúcej za nezmeneného tlaku. 
Tepelný efekt chemickej reakcie pri stálom tlaku sa rovná zmene entalpie (∆H), čiže rozdielu entalpií produktov a entalpií východiskových látok. V termochemických rovniciach vyjadrujeme ňou reakčné teplo (v J.mol-1, častejšie v kJ.mol-1).
Entalpia spolu s vnútornou energiou sú tzv. stavové funkcie, sú to veličiny, pri ktorých nemôžeme určiť ich hodnotu, ale iba ich zmenu.
Je to extenzívna stavová veličina. Závisí od počiatočného a konečného stavu. Ide o súčet vnútornej energie a vonkajšej mechanickej práce.
Ak je výsledná entalpia kladná, ide o endotermickú reakciu. Ak je záporná, ide o exotermickú reakciu.
Špecifická entalpia.
V technickej praxi je vhodné uvažovať jednotky vztiahnuté na 1 kg pracovnej látky. Preto sa používa špecifická entalpia, ktorá so označuje ako h ale aj ako i. Jednotku má J.kg-1.
kde
Viliam Záborský (herec)

Viliam Záborský (* 9. október 1920, Vráble – † 5. február 1982, Praha) bol slovenský herec, pedagóg a recitátor.
Životopis.
V roku 1938 ako študent bratislavského gymnázia získal 2. cenu v celoštátnej recitačnej súťaži. Po maturite v roku 1940 študoval na Filozofickej fakulte bratislavskej Univerzity Komenského a súčasne na Hudobnej a dramatickej akadémii. Od roku 1940 bol členom Činohry SND. Výrazným spôsobom sa podieľal na vytváraní profilu prvej slovenskej divadelnej scény. Bol tiež vynikajúci recitátor - jeden zo zakladateľov slovenského recitačného umenia. Recitoval na mnohých festivaloch (Hviezdoslavov Kubín, Neumannove Poděbrady), v rozhlase i televízii. V televíznych inscenáciách vytvoril veľké postavy napr. v Hviezdoslavovej "Hájnikovej žene" (1971). 
Významná je aj jeho pedagogická činnosť - v rokoch 1944-1950 učil na bratislavskom konzervatóriu, od roku 1950 na Vysokej škole múzických umení V rokoch 1952-1953 bol vedúcim katedry herectva. V roku 1963 získal akademický titul docenta a v roku 1969 titul profesor. Od roku 1966 do roku 1972 bol dekanom Činohernej a bábkarskej fakulty VŠMU. V slovenskom filme nedostal väčšiu príležitosť. 
Systematicky sa venoval umeleckej reči a jej výskumu. Je autorom vysokoškolskej učebnice "Výslovnosť a prednes".
V roku 1966 dostal titul zaslúžilý umelec a v roku 1973 titul národný umelec.Ako prvý dostal slovo na zraze Anti-charty.
Prater

Prater môže byť:
Ralph Benatzky

Ralph Benatzky (* 5. jún 1884, Moravské Budějovice – † 17. október 1957, Zürich), pôvodným menom Rudolf Josef František Benatzky bol česko-rakúsky operetný skladateľ.
Jeho otec bol učiteľ v miestnej nemeckej škole, matka bola dcéra českého vinára z okolia Mělníka. (Okolo dátumu jeho narodenia existujú isté nejasnosti, niekedy sa uvádza aj rok 1887).
V roku 1890 sa rodina presťahovala vo Viedne. Ralph Benatzky študoval na univerzite v Prahe a Mníchove filozofiu. Hudbu vyštudoval vo Viedni. Hudobne začal pôsobiť najprv ako dirigent v malom divadle v Mníchove, potom pôsobil v kabarete v Norimbergu a napokon sa vrátil do Viedne na miesto riaditeľa kabaretu Ridemaus.
Zložil viaceré populárne piesne, najznámejšia z nich je "Ich muss einmal wieder in Grinzing sein". Jeho divadelná kariéra sa začala ešte v Nemecku, kde zložil jednoaktovku "Der Waltzer von heute nacht". So svojimi prvými operetnými dielami, ako napr. "Der lachende, Dreibund" (1913), "Anno 14" (1914) alebo "Liebe im Schnee" (1916) nemal veľký úspech. Po prvej svetovej vojne sa presťahoval do Berlína, kde pokračoval v písaní operiet. Jeho najúspešnejšou operetou je "U bieleho koníčka" ("Im weissen Rössl"), ktorú napísal v roku 1930. Po nej napísal ešte veľa ďalších operiet, piesní a malých revuálnych diel
Benatzkého tvorba sa vyznačuje istými novými prvkami, ktoré mali vplyv na vznik muzikálu. V roku 1933 opustil Nemecko. Istý čas žil vo Viedni, Paríži a USA (v Hollywoode). Posledné roky života strávil vo Švajčiarsku, zomrel v Zürichu, ale pochovali ho v St. Wolfgang am Wolfgangsee, kde sa odohrával dej jeho najslávnejšej operety.